18/05/2011 | Administración LocalMunicipal
Oroso
Modificación da relación de postos de traballo e organigrama do Concello de Oroso ano 2011

Finalizado o prazo de exposición ao público do acordo de aprobación inicial da relación de postos de traballo e do organigrama do Concello de Oroso (A Coruña), adoptado polo Pleno da Corporación en sesión que tivo lugar o 18/01/2011, sen que se presentase alegación ou reclamación algunha e de conformidade co establecido no artigo 169 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e artigos 126 e 127 do Real decreto 781/1986, o referido acordo elévase automaticamente a definitivo. En cumprimento do disposto no artigo 169 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais, por remisión do artigo 90 da Lei 7/1985 e dos artigos 126 e 127 do Real decreto 781/1986, publícase a dita modificación. De conformidade co establecido no artigo 171 do R. D. Lexislativo 2/2004, do 5 de marzo, contra o presente acordo, que pon fin a vía administrativa, poderá interpoñerse directamente recurso contencioso administrativo no prazo de dous meses, contados a partir do día seguinte ó de publicación deste anuncio no Boletín Oficial da Provincia, ante o Xulgado do Contencioso-Administrativo competente, de acordo co establecido na Lei 29/1998, do 13 de xullo, reguladora de dita xurisdicción, sen que a súa interposición suspenda por si soa a aplicación da relación de postos de traballo e organigrama aprobados pola Corporación. “Modificación da relación de postos de traballo e organigrama do Concello de Oroso Ano 2011 MEMORIA EXPLICATIVA DA MODIFICACIÓN DO ORGANIGRAMA ADMINISTRATIVO E DA RELACIÓN DE POSTOS DE TRABALLO DO CONCELLO DE OROSO A presente modificación da relación de postos de traballo do Concello de Oroso ven motivada polas seguintes razóns: 1. Actualizar os complementos específicos sinalados na relación de postos de traballo, tendo en conta as medidas previstas no RD Lei 8/2010 de medidas extraordinarias de contención do déficit e o decreto de alcaldía de data 28 de xuño de 2010, para o cal aplícase a cada posto de traballo a diminución do Complemento específico acordada no seu día de cara ao exercicio 2011, de conformidade co proxecto de lei para os orzamentos xerais do Estado para o exercicio 2011. Engádese unha disposición transitoria para homoxeneizar as contías dos complementos específicos dos postos de traballo que eventualmente poidan crearse nun futuro aos postos existentes na actualidade.2. Do mesmo xeito, e para evitar no posible a perda de poder adquisitivo, e respectando o disposto no artigo 22.2 da lei de orzamentos xerais do Estado para 2011, que prohibe o aumento da masa salarial en termos homoxéneos respecto a resultante das medidas do punto anterior, procedese a incrementar o complemento específico dos traballadores do concello na mesma contía que diminúen as retribucións básicas no 2011 pola aplicación da paga extra reducida no mes de xuño. A distribución da devandita contía faise en proporción a diminución sufrida no punto anterior. O resultado final é que, en termos homoxéneos, a masa salarial para o 2011 queda conxelada.3. Eliminación do posto de traballo de “auxiliar administrativo” (clave 2.00.04) adscrito ao departamento de Tesourería, logo de que a súa titular accedese a praza de tesoureira vacante na RPT polo preceptivo procedemento selectivo, cumprimento deste xeito a previsión de amortizar a praza.4. Engádese coma formación específica para o posto de traballo “auxiliar notificador (clave 1.02.02)” a necesidade de contar coma carnet de conducir, de acordo co contido das súas tarefas. A relación de postos de traballo, tralas modificacións propostas quedaría do seguinte xeito: ORGANIGRAMA ADMINISTRATIVO. POSTOS ADSCRITOS NEGOCIADO DE ALCALDÍA Secretaría Alcaldía. Secretaría teniente alcalde Fichas descritivas individuais dos postos de traballo do Concello de Oroso DISPOSICIÓN TRANSITORIA Namentres estean en vigor as medidas de reducción do déficit acordadas polo Real decreto-lei 8/2010, os complementos específicos dos novos postos de traballo que eventualmente creense no Concello, terán as mesmas diminucións na súa contía para homoxeneizalos ao resto dos postos existentes á data presente da súa mesma puntuación e categoría. Abreviaturas empregadas: Vac: Non: o posto atópase cuberto con carácter definitivo. Si: o posto atópase vacante ou cuberto temporalmente. Tipo: L: posto reservado a persoal laboral. F/S: posto singularizado reservado a funcionarios. F/N: posto non singularizado reservado a funcionarios. Corpo/escala ou categoría: A. X.: Escala de Administración xeral. A. E: Escala de Administración especial. H. E: escalas de habilitación. Sen determinar: No caso do persoal laboral non figura ningunha referencia na medida en que o convenio colectivo de o non prevé nada ao respecto. Forma de provisión: C: concurso L: libre designación No caso do persoal laboral aparece en branco na medida en que o convenio colectivo non prové nada ao respecto Reserva nacionalidade: U. E.: posto que pode ser ocupado por un nacional de calquera estado membro da U. E. R. N.: posto reservado a nacionais españois. Titulación e formación específica: LCPL: a requirida pola lexislación galega sobre policías locais, así como a xeral da normativa sobre forzas e corpos de seguridade. Adscricción a administracións públicas: A. L: posto reservado a funcionarios propios da administración local. H. E.: posto reservado a funcionarios con habilitación de carácter estatal”. Oroso, 26 de abril de 2011. O alcalde Manuel Miras Franqueira